ועדת המשנה מעקב ביצוע המלצות הביניים של ועדת החקירה הממלכתית בנושא: טיפולן של הרשויות המוסמכות במפוני גוש קטיף וצפון השומרון, כנסת 18, פרוטוקול מספר 4, 2010-01-07 11:30

זבולון אורלב: זו היא ישיבה של ועדת המשנה של ועדת ביקורת המדינה, מעקב אחר ביצוע המלצות דוח הביניים של ועדת החקירה הממלכתית בנושא טיפולן של רשויות המדינה המוסמכות במפוני גוש קטיף וצפון השומרון.

זבולון אורלב: רק להזכיר שלפני כ-4 חודשים הוועדה פרסמה דוח ביניים שלפיו עד סוף חודש דצמבר באמצעות מנכ"ל משרד ראש הממשלה היתה צריכה להגיש את דוח הביצוע של המלצות הביניים.

זבולון אורלב: משרד ראש הממשלה ביקש דחייה בשבוע והדחייה מסתיימת היום.

זבולון אורלב: היום מנכ"ל משרד ראש הממשלה ימסור את הדוח לידי ועדת החקירה הממלכתית.

זבולון אורלב: הדוח הזה גם יימסר לנו בעוד שבוע.

זבולון אורלב: נוכל לקיים על הדוח הזה דיון.

זבולון אורלב: בינתיים אנחנו מקיימים ישיבות כדי לבחון האם יש עוד סוגיות שהיינו מאוד מבקשים מוועדת החקירה הממלכתית להתייחס אליהן, ללמוד אותן, לטפל בהן, לקבל מהן החלטות מתוך הנחה שאחרי הדוח הסופי של ועדת החקירה הממלכתית לא ניתן יהיה להעלות שום נושא חדש.

זבולון אורלב: ועדת החקירה הממלכתית אמורה לשים סוף פסוק לדיונים, למשא ומתן בכל מה שקשור בחרפה הגדולה באשר לטיפולן של הרשויות המוסמכות של מפוני או מגורשי גוש קטיף.

זבולון אורלב: לכן אנחנו בזהירות רבה מעלים נושא אחר נושא ולוודא שאנחנו לפחות הבאנו לתשומת לב ועדת החקירה הממלכתית נושאים כדי שלא יתברר לאחר הדוח הסופי ששכחנו נושא כזה או אחר וחשוב גם להדגיש שועדת ביקורת המדינה היא הוועדה הראשונה החלוצה שחייבת לשמור על כבודה ומעמדה של ועדת החקירה הממלכתית, קודם כל מפני שהיא יזמה את הקמת ועדת החקירה הזאת.

זבולון אורלב: היו לי כמה זכויות בהקמת ועדת החקירה הזאת.

זבולון אורלב: לכן אנחנו מאוד נקפיד שאנחנו לא נקבל החלטות במקומה.

זבולון אורלב: כלומר אם אנחנו מעלים את הנושא הוועדה אינה מקבלת החלטות במקום ועדת החקירה הממלכתית אלא פונה אליה בבקשה במלוא הכבוד ואומרת לוועדה, ראו הגענו למסקנה שראוי מאוד שתייחסו גם לבעיה כזאת או אחרת.

זבולון אורלב: והיום יש לנו הדגמה מצוינת.

זבולון אורלב: למרות שאני משתתף בישיבות ועדת המשנה כבר בקדנציה הקודמת בהיותי יושב ראש ועדת ביקורת המדינה נדמה לי שועדת המשנה הזו פועלת כבר שלוש שנים.

זבולון אורלב: מעולם לא קיבלנו, לא פניה בכתב, לא פניה בעל פה ואף אחד לא הסב את תשומת ליבנו שיש נושא שקוראים לו הדייגים בגוש קטיף היו דייגים.

זבולון אורלב: תתפלאו לשמוע.

זבולון אורלב: 8 או 10 או 12.

זבולון אורלב: וגם היה ישוב, היה כפר דייגים.

זבולון אורלב: דוגית שמו.

זבולון אורלב: הוא היה מבוסס על ענף הדיג ומתברר שבחוק ההתנתקות שמבחינתי ידוע לשמצה לא היתה שום התייחסות לענף הדייג למרות שענף הדייג הוא ענף חקלאות.

זבולון אורלב: מי שממונה על הדיג בישראל זה משרד החקלאות.

זבולון אורלב: ובחקלאות יש כמה ענפים.

זבולון אורלב: יש חממות, יש מטעים, יש בעלי חיים.

זבולון אורלב: יש משק חי.

זבולון אורלב: תתפלאו יש גם ענף דיג.

זבולון אורלב: לראשונה שהובאה בפני הבעיה אני מוכרח לומר הייתי מופתע.

זבולון אורלב: ראיתי חברים דייגים מרשימים אזרחים נאמנים שחיים בתחושה שפשוט שכחו אותם.

זבולון אורלב: לכן אנחנו נעלה היום את בעיית הדייגים של גוש קטיף.

זבולון אורלב: לאחר מכן את בעיית החקלאים.

זבולון אורלב: וסוגית המטעים גם כן.

זבולון אורלב: נברר את הדבר הזה.

זבולון אורלב: ותפקידה של ועדת המשנה זה להחליט בסופו של הדיון האם אנחנו פונים לועדת החקירה הממלכתית שהיא תדון בזה כן או לא.

זבולון אורלב: לכן גם נציגיה נמצאים כאן כדי שהם יוכלו להעביר את התרשמותם.

זבולון אורלב: והשתתפותם היא השתתפות פסיבית.

זבולון אורלב: כלומר הם שומעים.

זבולון אורלב: אנחנו לא שואלים אותם שאלות והם לא צריכים להשיב לנו תשובות.

זבולון אורלב: אלא אם יתנדבו לומר דברים.

זבולון אורלב: תמיד זכותם לבקש רשות דיבור והם ודאי יקבלו.

זבולון אורלב: אז אנחנו מארחים את הדייגים.

זבולון אורלב: כאן השמות של הדייגים.

זבולון אורלב: אודי כפיר, ניר דאמרי.

זבולון אורלב: אני זוכר את שניכם מבין הדייגים.

זבולון אורלב: שלמה בוסיקלה הוא גם מבין הדייגים?

זבולון אורלב: נאמר לי שהדייגים האחרים יגיעו.

זבולון אורלב: מי פותח אודי או ניר?

זבולון אורלב: אודי אתה פותח.

זבולון אורלב: תציג את הבעיה.

אודי כפיר: חצי שנה לפני הגירוש מגוש קטיף כאשר הבנו שהכול אמיתי פנינו למנהלת סלע בבקשה למצוא לנו פתרון לשתי בעיות.

אודי כפיר: אחד, מה אנחנו עושים ביום אחרי מבחינת פרנסה ובאותה עת לאן אנחנו מעבירים את הציוד שלנו.

אודי כפיר: שתיים, למצוא פתרון קבע, מקום שממנו נוכל לצאת ולעבוד.

אודי כפיר: עברו חמש שנים מהתחלת התהליך.

אודי כפיר: עדיין לא נמצא לנו פתרון קבע לסידור יציאה לים שיוכל לתת לנו אפשרות להתפרנס בכבוד.

אודי כפיר: במשך 4 שנים אנחנו לא עובדים בצורה סדירה.

אודי כפיר: אנחנו עובדים כעבריינים כי מתנהל נגדנו משפט של ממ"י על פלישה לקרקעות מדינה למרות שכל הגורמים יודעים על קיומנו באזור, אם זה מנהלת סלע, משרד הביטחון, צה"ל, אגף הדייג, מועצה אזורית חוף אשקלון כולל מנהל מקרקעי ישראל שנתן לנו התחייבות.

אודי כפיר: הכריזו עלינו כעל מאחז בלתי חוקי.

זבולון אורלב: מי אמר לכם לשבת במקום הזה?

אודי כפיר: כשאנחנו התפנינו מהגוש המהלך התבצע בשיתוף עם יונתן בשיא.

אודי כפיר: אז היה ראש המועצה שמעון כהן.

אודי כפיר: סמנכ"ל משרד הביטחון ויקטור בר גיל.

אודי כפיר: ישבו ביחד, טיכסו עצה ואנחנו ירדנו בחוף זיקים.

אודי כפיר: אמרו לנו על מקום לשים את הציודים.

אודי כפיר: לאחר מכן ישבנו שם באוהל שהצבא נתן לנו במשך שנה, הציודים היו של הצבא.

אודי כפיר: ישבנו שמה שנה עד שכבר לא יכולנו יותר כי זה גם היה לשמור על הציודים.

אודי כפיר: ואז עברנו 50 מטר צפונה.

אודי כפיר: אותו אזור רק שמנו לנו מכולות.

זבולון אורלב: מי אמר לכם לזוז 50 מטר?

ניר דמרי: ראש אג"ת בתאום עם יונתן בשיא באחת הישיבות אמר שאין בעיה.

אודי כפיר: הצבא נתן לנו אישור זמני לשבת על הקרקע עד מרץ.

אודי כפיר: האישור הוא בכתב ואומר שהאתר הוא זמני עד מרץ 2007.

אודי כפיר: מאז אנחנו יושבים שמה.

אודי כפיר: כעיקרון מנהל מקרקעי ישראל אין לו מניעה שנשב במקום.

אודי כפיר: אלא שהוא רוצה שזה יהיה מסודר.

אודי כפיר: הבעיה שלעשות את זה מסודר במדינה הזאת עם כל הסחבת, התחלנו, אנחנו היום עומדים על 5 שנים.

אודי כפיר: אם נזכר בפנסיה שלנו להסדיר את זה זה יהיה טוב.

אודי כפיר: הם תובעים מאיתנו שנפנה את הקרקע.

אודי כפיר: כל פעם שמגיעים לבית המשפט זה נדחה מכיוון שמביאים או את ראש המועצה או מישהו מהצבא או נציג מנהלת סלע או אפילו מישהו מממ"י והם אומרים, כן, זה בתהליכים.

אודי כפיר: עכשיו התהליכים האלה תקועים יותר מדי זמן.

אודי כפיר: זו הבעיה המרכזית.

אודי כפיר: בין הצבא והמועצה יש חילוקי דעות איפה הקרקע הולכת להיות.

זבולון אורלב: אוקיי.

זבולון אורלב: אז בעיה מספר אחד זה שאתם גורשתם ובעצם יד ימין של המדינה לא יודעת מה שעושה יד שמאל.

זבולון אורלב: הם אומרים תשבו ומצד שני האחרים אומרים תסתלקו.

אודי כפיר: היה בגוש קטיף ועל זה משרד החקלאות להעיד, היו יוצאים כל בוקר מחוף שקמה 40 סירות דיג עובדות.

אודי כפיר: זה נקרא עורף לוגיסטי לדייגים.

אודי כפיר: זה לא שובר או משהו כזה.

אודי כפיר: את המעגנה הקימו אנשים מדוגית, מאלי סיני.

אודי כפיר: המעגנה הזאת, מבחינת ההיקף שלה, היו יוצאים ממנה יותר סירות בבוקר מאשר כל נמל בארץ.

אודי כפיר: אם תיקח את נמל יפו אני לא בטוח שיוצאים משם 40 סירות לעבוד.

אודי כפיר: ההיקף של העבודה שם היה מאוד נרחב.

אודי כפיר: הבעיה השנייה שגם כן פגעה בדייגים קשות היא בעיית הפיצוי.

אודי כפיר: לא הוזכרנו בצורה כלשהי בחוק פינוי-פיצוי ככה שכול פעם שהגענו למנהלת סלע אם זה דרך ועדת חריגים או בדרך אחרת.

אודי כפיר: ..

אודי כפיר: פיצוי קודם נכסי פרטי לכל אחד מהפונים.

אודי כפיר: זאת אומרת פיצוי כספי על העסקים שהיו אם זה הפסד אם זה אובדן כושר עבודה אם זה דמי הסתגלות, לא משנה מה, לא שולם כלום.

אודי כפיר: באחת מהישיבות אז בזמנו כאשר צביה שמעוני היתה יושבת ראש מנהלת סלע, איך שהיא שמעה את זה היא אמרה, מהר תעבירו לכל אחד 50 אלף שקל.

אודי כפיר: שבוע אחרי זה הסיפור הזה נפל, אחרי שהיתה החלטה עם פרוטוקול והכול, נפל כי האוצר לא הסכים.

אודי כפיר: לא יודע, היו בעיות.

אודי כפיר: לא הסכימו.

אודי כפיר: טענתם היא שהדייגים לא ניהלו תיקי מס הכנסה פעילים מה שבעצם משקף את כל ענף הדייג בארץ.

אודי כפיר: זאת אומרת אנחנו לא איזשהו עוף חריג בענף הדייג בארץ.

אודי כפיר: אפשר לשאול פה את נציג אגף הדייג.

אודי כפיר: יש לנו אפילו מסמך מיושב ראש אגף הדיג חיים אנגוני שאומר 90% מהדייגים בארץ לא מנהלים ספרים.

אודי כפיר: לא משלמים מס ולא לוקחים מהמדינה כלום.

אודי כפיר: כשאני בתור דייג מגיע לסוחר דגים אני רוצה למכור לו את הדגים.

אודי כפיר: אין שום סיכוי בחיים שהוא יוסיף לי את -16% מע"מ.

אודי כפיר: פשוט ולעניין.

אודי כפיר: אין דבר כזה.

אודי כפיר: ככה מתנהל ענף הדיג.

זבולון אורלב: מי צריך לבנות את העורף הלוגיסטי, את המעגנה מחדש?

אודי כפיר: העורף הלוגיסטי הוא באחריות מנהלת סלע.

אודי כפיר: באחריות המדינה להשיב לנו את מה שהיה לנו.

אודי כפיר: מנהלת סלע לטובת הנושא הזה תקצבה סכום של מיליון שקלים בשביל הקמת המעגנה הזו.

זבולון אורלב: כשהייתם בדוגית היה שטח בים שבו דגתם.

זבולון אורלב: הגירוש מגוש קטיף שינה לכם את מקומות הדיג.

אודי כפיר: היה שטח שנקרא שטח K שהיה שטח מפורז של הצבא, של חיל הים, שטח שחוצץ בין עזה לגבול ישראל.

אודי כפיר: זה שטח של קילומטר 400 מטר רצועת חוף ויוצא החוצה 12 מייל כאשר הקטע הזה בעצם אחרי הפינוי הוזז.

אודי כפיר: הפסדנו איזה קילומטר 400 מטר במקום עצמו וזה צמצם לנו את אזור הדיג בצורה מאוד משמעותית.

אודי כפיר: כי אם אתה לוקח קילומטר וחצי של רצועת חוף ואתה יוצא עם זה החוצה 12 מייל, אנחנו לא מגיעים ל-12 מייל אבל 4 ו 5 מייל החוצה אתה בעצם מפסיד עשרות אלפי דונמים של ים של אתרים.

זבולון אורלב: אם קיצצו לכם בחלק הדרומי למה לא הוסיפו לכם בחלק הצפוני?

אודי כפיר: כי בחלק הצפוני נמצא מתקן של חברת חשמל קצ"א ותש"ן.

אודי כפיר: הם לא מאפשרים בכלל מעבר.

אודי כפיר: צריך לצאת 2.5 מייל החוצה ואז אתה יכול לדוג.

אודי כפיר: זאת אומרת מעבר לקו חוף בסביבות 2.5 מייל.

אודי כפיר: כלומר מרחב הדייג שלנו הצטמצם בעקבות הגירוש בצורה משמעותית.

ניר דמרי: לא מספיק שלא נתנו פיצוי פיננסי, הם הרסו לנו את כל המבנים שהיו לנו על החוף, את כל התשתיות.

ניר דמרי: הם לא פיצו באופן אישי את הדייגים.

ניר דמרי: דייג שהעביר את הציוד שלו, בואו נגיד שהוא לקח את כל הציוד שלו, 8 חודשים ראשונים לאחר הפינוי לא היתה לנו אפשרות לצאת לדוג בגלל ששטחי הים היו סגורים.

ניר דמרי: אז ישבנו בבית, הציוד שלנו התכלה.

ניר דמרי: ציוד ימי, הבלאי שלו הוא מאוד גבוה.

ניר דמרי: כל זה גרם לאובדן ולנזק.

ניר דמרי: גם דייג שרצה לחזור לעבודה אחרי שנה לא היה לו עם מה לחזור.

ניר דמרי: לא היה לו ציוד.

דורון בן שלומי: יש לי פה את החלטת הוועדה המיוחדת של מיליון השקל.

דורון בן שלומי: מנהלת סלע, סבורה הוועדה כי זה נכון לאפשר למבקשים להמשיך בעיסוקם לאחר הפינוי.

דורון בן שלומי: לצורך זה אותר שטח באזור קיבוץ זיקים אשר ניתן להקים בו תשתית בסיסית לצורך דייג.

דורון בן שלומי: אוריאל שיושב פה הכין לבקשת הוועדה מפרט של הסכומים הנדרשים.

דורון בן שלומי: בהתאם למפרט שהוכן העלות הכוללת היא מיליון שקל.

דורון בן שלומי: "הסכום האמור יועבר לחטיבת ההתיישבות בהסתדרות הציונית לצורך ביצוע הכשרת מעמד.

דורון בן שלומי: " זה מפברואר 2009.

זבולון אורלב: אתה צריך לתת תשובה למה אין שטח.

עוז גופמן: אני מאשר את מה שאמרו פה הדייגים.

עוז גופמן: אני הייתי הפקח.

עוז גופמן: אותי שלחו ללוות אותם.

עוז גופמן: זה היה פינוי בחטף באישון לילה.

עוז גופמן: שלחו אותי להבין מה שקורה שם.

עוז גופמן: פשוט היה קשה כל ההעברה הזאת, לקחת את האנשים וללוות אותם בכל שלב המעבר, למצוא להם את המקום ולארוז מהר מהר את הכול ולהניח אותם על הדיונות.

זבולון אורלב: 5 חודשים קודם.

זבולון אורלב: הרי החלטת הממשלה התקבלה ב-6 ביוני 2004.

זבולון אורלב: הגירוש היה באוגוסט 2005.

זבולון אורלב: הכנסת קיבלה את ההחלטות שלה ב-25 באוקטובר והחוק עבר בפברואר 2005.

זבולון אורלב: כל החודשים האלה אף אחד לא חושב איפה להקים מעגנה, מה יהיה עם הדייגים, אין שום טיפול מבחינתך בדייגים האלה?

עוז גופמן: ברגע שאמרו לי ללכת הלכתי ושמו פקח שייקח אותי כי אני פקח בלי רכב.

עוז גופמן: הגעתי לשם.

עוז גופמן: פגשתי את הדייגים.

עוז גופמן: כשהתחיל הפינוי היה צורך לדאוג להם למקום כלשהו.

זבולון אורלב: זה הבנתי.

זבולון אורלב: אני שואל עד הפינוי, כל החודשים האלה לא ידוע שיש כפר דוגית ושיש דייגים?

עוז גופמן: מבחינת הרישיונות, אודי דיבר על שטחי דיג מוגדרים ושהשטחים הצטמצמו.

עוז גופמן: אגף הדיג בפעם הראשונה הפריד רישיונות וקבע טריטוריית דיג לדייגים מדרום הארץ ועד אשקלון ולדייגים של חבל עזה כי היתה יריבות בתוך המים, אז כולם ידעו מי הם הדייגים ובאיזה שיטות דיג הם עובדים.

זבולון אורלב: אתה לא עונה לשאלה שלי.

זבולון אורלב: למה לא טיפלו במעגנה?

זבולון אורלב: ידעו שיש דייגים.

זבולון אורלב: מה חשבו?

זבולון אורלב: להיכן יעבירו אותם?

זבולון אורלב: כולנו ידענו שהפור נפל בהחלטת הממשלה ב-6 ביוני 2004.

זבולון אורלב: ד"ר גופמן אתה בטח מבין את השאלה שלי.

עוז גופמן: ברור.

עוז גופמן: בהגדרת התפקיד שלי אני פקח ואני מקבל את ההוראות מהמנהלים.

עוז גופמן: וביום ששלחו אותי אני נסעתי.

עוז גופמן: חמישה חודשים לפני הפינוי.

עוז גופמן: זה היה הכול בתיאום עם המנהלת.

עוז גופמן: אנחנו לא פעלנו בואקום שם.

זבולון אורלב: נשאל אחרת.

זבולון אורלב: מי לפי הבנתך מי היה צריך לדאוג לחיים שלהם?

זבולון אורלב: אתה יודע שיש עוד 5 חודשים.

זבולון אורלב: הגעת למקום.

זבולון אורלב: צריך לדאוג להם.

זבולון אורלב: איפה הם ישימו את הציוד?

זבולון אורלב: מה יהיו שטחי הדייג?

עוז גופמן: חיפשנו להם מקום לוגיסטי והמקום שבהתחלה סימנו אותו היה שמורת טבע שבתב"ע היה מוגדר לשימור.

עוז גופמן: הכי קל היה בשביל למצוא להם מקום שהם יוכלו לשים את כל הציודים שלהם זה ללכת על שטח ששייך לצבא ולעשות שינוי יעוד של הקרקע.

עוז גופמן: וזה מה שעשינו.

עוז גופמן: הגענו לנקודה והופעלו שם קשרים גם על ידי המנהלת ואמרו להם לשבת במקום הזה.

זבולון אורלב: לפי עדותם לוקחים אותם לאיזה חור באישון לילה ושהצבא מקים שם אוהל ואומרים להם שימו פה את הציודים שלכם.

זבולון אורלב: זה לא נראה לי הכנה של חמישה חודשים.

זבולון אורלב: מנהל המחוז מר מורג מה קרה כאן?

יואב מורג: אני לא כל כך יודע מה קרה לפני זה.

יואב מורג: בתהליך הזה לא הייתי מעורב.

יואב מורג: מה שאני יודע כיום שיש בעיות סטטוטוריות מאוד קשות במקום הזה.

יואב מורג: המקום הזה רווי תשתיות.

יואב מורג: היה צריך להגיש שינוי יעוד.

יואב מורג: נערכה פעולה משותפת יחד עם מנהלת סלע.

יואב מורג: הוכנה תוכנית ולמיטב ידיעתי היא נעצרה בגלל כל מיני מגבלות שלא היה ניתן לקדם את זה.

זבולון אורלב: מי האבא שצריך לתאם בין כל משרדי הממשלה?

יואב מורג: זה לא אבא אחד.

יואב מורג: זו פעולה משותפת של מנהלת סלע ומשרד החקלאות.

יואב מורג: אנחנו לא עובדים בחלל ריק.

יואב מורג: יש את ממ"י ויש לשכת תכנון ויש ועדת מחוזית.

זבולון אורלב: מבחינת החוק והסדר הציבורי אתה חייב כן לדעת מי אחראי למצוא להם פתרון למעגנה ולעבוד מול המינהל, לעשות את כל התיאומים?

יואב מורג: מנהלת סלע.

זבולון אורלב: אוקיי.

זבולון אורלב: זו תשובה.

זבולון אורלב: יועץ השר הרשקוביץ בבקשה.

זבולון אורלב: הרב אופיר כהן.

אופיר כהן: אין מה לעשות, הם לא מסודרים ובזה נגמר העניין.

אופיר כהן: לכן צריך את הוועדה שכבודו יושב בראשה כדי להגיד יש פה מישהו שהקרקע היא מרכז חייו.

אופיר כהן: תן לו את מרכז החיים שלו.

אופיר כהן: אי אפשר להעמיס את כל סיפור הדיג במדינת ישראל על אנשים שהם סך הכול שממשיכים בחייהם.

זבולון אורלב: מר מורג עוד שאלה אחת.

זבולון אורלב: זה נכון מה שהוא אמר לגבי ניהול ספרים של דייגים?

יואב מורג: זה נכון.

יואב מורג: מסתבר שיש לנו עוד כמה אוכלוסיות כאלה.

יואב מורג: אנחנו מנסים יחד עם התאחדות חקלאי ישראל שהמנכ"ל שלהם הוא חבר הכנסת לשעבר אבו וילן לארגן את הדייגים.

יואב מורג: כל ענף הדיג לא מוסדר מהבחינה הזאת.

יואב מורג: גם הרועים הבדואים בנגב לא היו מוסדרים.

זבולון אורלב: מר יעקב שנרב, משנה למנהלת תנופה בבקשה.

זבולון אורלב: אני אגב אומר לפרוטוקול אני לא קיבלתי הודעה שראש מנהלת תנופה בנצי ליברמן לא יהיה וגם מנהלת הוועדה לא קיבלה.

זבולון אורלב: בבקשה.

יעקב שנרב: מי שאמור להיות אבא של הדייגים ולהסדיר את כל הדברים גם אם הם לא כתובים בחוק זה אנחנו.

יעקב שנרב: משרד החקלאות עובד בשיתוף פעולה איתנו.

יעקב שנרב: אבל מי שנקבע שיהיה אחראי לנושא הזה זו מנהלת תנופה.

יעקב שנרב: הועלו פה שני נושאים, נושא הקרקע ונושא הפיצוי.

יעקב שנרב: צריך שהקרקע תוקצה על ידי המנהל למועצה והמועצה תוציא הרשאת שימוש לדייגים.

יעקב שנרב: כולם מסכימים למעט האישור של הצבא.

יעקב שנרב: אגף תכנון של צה"ל.

יעקב שנרב: המורכבות היא שזה שטח שנמצא בין שטח צה"לי שטח סגור לבין שטח של קצ"א, תש"ן, כל השאר.

יעקב שנרב: זה לא אמור לעניין אותם.

יעקב שנרב: אייל, מנכ"ל משרד ראש הממשלה מודע לזה.

יעקב שנרב: עד אתמול בלילה היה צריך לנסות להגיע למשא ומתן סיימו כנראה עם העסקים לא סיימו.

יעקב שנרב: ביקשנו ממנו לרכז את כל הגורמים מנכ"ל משרד הביטחון, משרד הפנים ואיכות הסביבה, לנסות ביחד עם אג"ת להגיע לאישור ולמיקום שלהם.

זבולון אורלב: אתה יכול לומר מתי ומי נפגשו עם אג"ת לאחרונה?

זבולון אורלב: באיזה רמה?

זבולון אורלב: באיזה דרג?

זבולון אורלב: מה רמת הטיפול?

יעקב שנרב: הגענו למסקנה שהיחיד שיכול לרכז את כולם זה רק מנכ"ל משרד ראש הממשלה ולכן אנחנו צריכים אותו.

יעקב שנרב: ביום שלישי הקרוב יש פגישה של הדייגים עם ראש מנהלת תנופה.

יעקב שנרב: הנושא הזה הוא בטיפולנו, הוא באחריתנו.

מוטי אלימלך: נשמע פה איזשהו גמגום ואני חייב לעשות צדק עם האנשים שעמלו קשות כדי להגיע לטיפול בסיסי בקבוצה הזאת.

מוטי אלימלך: יונתן בשיא עשה מאמצים עליונים בשיתוף פעולה עם משרד הביטחון להקים אתר זמני בזיקים.

מוטי אלימלך: זה לא דבר שאפשר למחות אותו בהינף יד.

מוטי אלימלך: קיבלו אישורים למרות מגבלות ביטחוניות במקום.

מוטי אלימלך: החוף הזה הוא נושק כרגע לאזור עימות וכל מה ששאלת על לגבי לזוז ימינה או שמאלה היה מושפע ממצב הביטחון.

מוטי אלימלך: נעשתה פה עבודה באתר הזמני עם כל המגבלות שלו לאפשר להם לעבוד והם עבדו שם 4 שנים.

מוטי אלימלך: ההחלטה שהיתה בוועדה המיוחדת להקצות מיליון שקל כדי למסד מספנה נעשתה.

מוטי אלימלך: הרשויות עוסקות בזה כרגע.

מוטי אלימלך: אתה צודק שצריך לתת את הדחיפה האחרונה וזה מה שצריך לעשות עכשיו ראש מנהלת סלע כדי להביא למיצוי של הטיפול בקבוצה הזאת.

זבולון אורלב: אני מחברי הכנסת שלפני שהגעתי לכנסת עבדתי למעלה מ-25 שנה בשירות המדינה.

זבולון אורלב: הייתי מנכ"ל משרד החינוך.

זבולון אורלב: אחרי זה שימשתי כשר.

זבולון אורלב: אני יושב ראש ועדה כמעט לאורך כל תקופת עבודתי בכנסת.

זבולון אורלב: להגיד לי שזה צריך לקחת פרק זמן כל כך ארוך, הם לא עבריינים.

זבולון אורלב: מי שהיה צריך לטפל בזה הוא עבריין.

זבולון אורלב: הוא עבר קשה מאוד על התקשיר בכך שהוא לא עשה מלאכתו נאמנה לפתור את הבעיה הזאת.

זבולון אורלב: לא מתקבל על הדעת.

זבולון אורלב: דיג זה ענף חקלאי.

זבולון אורלב: למה הם היו צריכים להגיע לוועדה מיוחדת?

יעקב שנרב: לגבי הדבר השני שעלה כאן.

יעקב שנרב: הפיצוי האישי.

יעקב שנרב: החוק לא מתייחס לסוג ענף כזה או אחר.

יעקב שנרב: החוק מתייחס באופן שיטתי לשני סוגי פיצוי.

יעקב שנרב: אחד מסלול פיננסי והדבר השני זה מסלול נכסי.

יעקב שנרב: המסלול הפיננסי מפצים את האדם לפי הרווחים שהיו לו בהסתכלות קדימה.

יעקב שנרב: המסלול הנכסי מתייחס לנכסים שהיו לו.

יעקב שנרב: שני המסלולים מתייחסים לספרים של האדם.

יעקב שנרב: החוק מתנה את זה שיהיו דוחות למס הכנסה והנושא של הרישום לעסק במע"מ.

יעקב שנרב: ענף הדיג שני התנאים לא התקיימו ולכן הוא הגיע לוועדה המיוחדת.

יעקב שנרב: הם אפילו לא הגיעו לוועדה הרגילה מכיוון שאם אין ספרים אי אפשר להתבסס.

יעקב שנרב: הוועדה המיוחדת ניסתה לבדוק את הדייגים.

יעקב שנרב: אני ניזון מהחומר.

יעקב שנרב: מכיוון שהפיצוי מבוסס על הספרים וכאשר אין ספרים ואין רישום במע"מ או דיווח למס הכנסה אז שני המסלולים האלה לא יכולים להתקיים טכנית.

יעקב שנרב: הועדה אמרה אנחנו נותנים מיליון שקל.

יעקב שנרב: הנושא הזה נמצא עכשיו בבית משפט.

יעקב שנרב: הוגש על ידי שמונה מהדייגים באפריל 2009.

יעקב שנרב: הפיצוי האישי היה בוועדה מיוחדת.

יעקב שנרב: היא לא יכולה לתת את הפיצוי האישי.

יעקב שנרב: היא נתנה את המעגנה.

יעקב שנרב: היו"ר זבולון אורלב: הוועדה המיוחדת ידעה למה אין ספרים ולמה אין דוחות?

יעקב שנרב: התשובה היא כן.

ניר דמרי: הוועדה המיוחדת קיבלה מאגף הדיג חוות דעת שהיא ביקשה במיוחד שתכתוב לה לגבי דייגים מפוני גוש קטיף.

יעקב שנרב: וזו הסיבה שיושב ראש הוועדה החליט לתת את המענה.

יעקב שנרב: זה נמצא בעתירה בבית משפט.

יעקב שנרב: היום אנחנו שומעים פה את כל משרדי הממשלה.

יעקב שנרב: כולם יודעים שניתן להם אתר זמני על דעת הממשלה.

יעקב שנרב: גוף אחר בממשלה מגיש נגדם תביעה אישית.

זבולון אורלב: נשמע לי הזוי כל הסיפור הזה.

זבולון אורלב: מה הבעיה שמנכ"ל משרד ראש הממשלה הקודם מזמין את ראש אג"ת, את ראש ממ"י, את ראש הרשות המקומית לישיבה אחת של שעה ומקבלים החלטה.

זבולון אורלב: מקבלים החלטות ונגמר העניין.

זבולון אורלב: למצוא מקום למעגנה של דייגי גוש קטיף לא מסוגלים למצוא ארבע וחצי שנים.

זבולון אורלב: זו רשלנות ועבריינות.

זבולון אורלב: אם יש איזשהו מקרה מוצדק הוועדה תבקש מוועדת החקירה הממלכתית להתייחס.

זבולון אורלב: עד היום דיברנו על חמישה שישה נושאים ואני לא חושב שיש נושא יותר מוצדק מהפרשה הזאת שהיא פרשה ממש מבישה.

זבולון אורלב: אמנם מדובר במעט אנשים -15 משפחות.

זבולון אורלב: בעיני כל אדם זה עולם מלא.

זבולון אורלב: יש ניסיון לקיים פגישה אצל מנכ"ל משרד ראש הממשלה עם ראש אג"ת, וראש הרשות המקומית, עם מנכ"ל מנהל מקרקעי ישראל כדי לקבל החלטה בהקדם האפשרי בדבר מיקום הקבע של המענה ולהקציב את מיליון השקל עליהם הוחלט בוועדה המיוחדת.

יעקב שנרב: נעשה פה עוול לכל האנשים שהיו קודמי.

יעקב שנרב: לקרוא להם עבריינים?

זבולון אורלב: לא טיפלו כראוי.

זבולון אורלב: על פי התקשי"ר עובד מדינה צריך לעשות כמיטב יכולתו.

זבולון אורלב: אם הייתי יכול להגיש קובלנה הייתי מגיש כנגד האנשים האלה.

זבולון אורלב: הם לא מילאו את חובתם.

זבולון אורלב: ואני מקווה שועדת החקירה הממלכתית גם היא תתייחס לעניין.

זבולון אורלב: כל מי שידו קשורה בעניין הדייגים נהג שלא כדין.

זבולון אורלב: אם מדינה יודעת לתבוע את דייגי גוש קטיף על המיקום הנוכחי שהמדינה שמה אותם זה בעיניי פעולה עבריינית.

זבולון אורלב: הם לא עבריינים.

זבולון אורלב: מי שתובע אותם ומי שלא טיפל בהם זו תכלית ועדת חקירה ממלכתית.

זבולון אורלב: תודה רבה.

זבולון אורלב: הסוגיה הבאה החקלאים.

זבולון אורלב: מי פותח?

זבולון אורלב: המטעים?

אליהו אוזן: סוגית המטעים, מדובר פה על שמונה משפחות.

אליהו אוזן: החוק לא התייחס לפיצוי.

אליהו אוזן: רוב הפיצוי היה בנוי על מסלול חממות.

אליהו אוזן: נזרקנו לוועדה מיוחדת.

אליהו אוזן: תומר מוסקוביץ אמר אז זו סוגיה לא גדולה, אין לה השפעה רוחבית.

אליהו אוזן: ברור ששני המסלולים הקבועים בחוק קרי, מסלול נכסי ומסלול פיננסי אינם מבטאים את הנכס עצמו כי בעל מטע אם רק הוא התחיל להניב יראה את הפירות שלו בעוד איזה זמן לכן המסלולים לא רלוונטיים לגביו.

אליהו אוזן: ואז הוא הציע הצעה, בואו נקבע מסלול עבודה כנגד מס רכוש.

אליהו אוזן: הסכמנו.

אליהו אוזן: פתאום הם הודיעו שהם לא הולכים לחרוג מתשלום אלא של הוצאות הקמת מטע חדש בלבד.

אליהו אוזן: אמרתי איך הם יכולים להתעלם משלוש שנות ערלה?

אליהו אוזן: אתרוג זה לא מודר.

אליהו אוזן: התעלמו מאלמנט הפרי.

אליהו אוזן: בסופו של דבר קיבלנו רק הוצאות.

אליהו אוזן: וזה עושה לנו עוול.

אליהו אוזן: אם להקים מטע חדש זה שלוש שנים.

אליהו אוזן: עד שקיבלתי את הקרקע עברו עוד שלוש שנים.

אליהו אוזן: איך אפשר להתעלם מהשנים האלה לגבי הפרי?

אליהו אוזן: אני הייתי רוצה שהוועדה תקרא לוועדה מיוחדת לעשות דיון מחודש על הנושא של בעלי מטעים.

זבולון אורלב: אם אני מבין נכון שמסקנות הביניים בוועדת החקירה היתה שהואיל ובחקלאות נשארו המון בעיות פתוחות אמרו לממשלה תנהלו משא ומתן.

זבולון אורלב: תודיעו לנו עד סוף שנת 2009 מה נגמר במשא ומתן.

זבולון אורלב: שאלתי אליך, ב-4 החודשים האחרונים נוהל איתם משא ומתן בסוגית המטעים?

אליהו אוזן: איתנו לא.

אליהו אוזן: אמרו לא רוצים לפתוח את הנושא הזה מחדש.

אליהו אוזן: ועדת החקירה תחליט מה שתחליט.

אליהו אוזן: לפני שבועיים פניתי לבנצי.

אליהו אוזן: הוא אמר לי, לא מקובל עלי לגמרי.

אליהו אוזן: לא הגיוני שיתעלמו מהפרי לגמרי.

זבולון אורלב: הוא לא הבין כמוני שלכאורה זה חלק מהחקלאות שהיה צריך לנהל עליו משא ומתן ולהגיש מה עמדת הממשלה עד 31 בדצמבר?

אליהו אוזן: רציתי לבודד את הסוגיה מסוגית החקלאים הכללית שאני קשור אליה בנסיבות החממות.

אליהו אוזן: בלתי אפשרי מה שעשו.

אליהו אוזן: גם אם לא הגיעו לסיכום עם החקלאים אפשר להבין שסוגיה כזאת יכולה להיפתר ברמה מקומית.

אהרון חניה: אני הייתי תושב נווה דקלים.

אהרון חניה: היה לי שטח חקלאי שקיבלתי מהסוכנות ושם גידלתי מטע של דקלים.

אהרון חניה: המועצה חייבה אותי בארנונה.

אהרון חניה: המועצה מחייבת בארנונה.

אהרון חניה: פניתי לכמה גורמים.

אהרון חניה: אתמול הגשתי בקשה לועדה המיוחדת.

יעקב שנרב: נושא המטעים הוא ייחודי ומפני זאת הוא טופל בוועדה המיוחדת.

יעקב שנרב: מה שאומר אוזן שהוועדה המיוחדת נתנה פיצוי שלדעתו לא ראוי.

יעקב שנרב: אני אנסה להסביר את ההבדל בין מה שטוענים בעלי המטעים לבין מה שנקבע בוועדה המיוחדת.

יעקב שנרב: יש שתי אפשרויות להסתכל על פיצוי.

יעקב שנרב: אפשרות אחת זה להסתכל מה הרווח העתידי שיכל להיות מהמטע ולפצות לפי זה.

יעקב שנרב: מכיוון שזה נושא ייחודי ולא ניתן על פי החוק להגיע לתחשיב אמיתי קבעה הוועדה המיוחדת ששיטת הפיצוי תהיה לפי התחשיב של משרד החקלאות בניכוי עמלת העובד כאשר כן נלקחו בחשבון חמש שנים.

יעקב שנרב: כולל הערלה וכולל שבשנה הראשונה יש תוצרת נמוכה יותר במיוחד באתרוגים.

יעקב שנרב: יש מטעים שכבר הניבו.

יעקב שנרב: יש כאלה שלא.

יעקב שנרב: הוועדה המיוחדת קבעה שלא נותנים על פי מה שיכל להיות אלא על פי הערכת השווי של מה שהושקע עד כאן במטע.

זבולון אורלב: לכל בעלי המטעים יש בעיה שמרגע שאתה נוטע את המטע עד רגע שמתקבל הפרי שממנו אתה יכול להרוויח חולפות בין שלוש לחמש שנים.

זבולון אורלב: האם נותנים פיצוי לבעיה הזאת?

זבולון אורלב: כן או לא? אפשר להגיד לא.

זבולון אורלב: מה הנימוקים?

זבולון אורלב: אני לא שומע נימוקים.

זבולון אורלב: אני מתרשם שהואיל והחוק ראה את החממות כבעיה לא התייחס לאותם ענפים שלא היו הזרם המרכזי של החקלאות בגוש קטיף.

זבולון אורלב: המטעים והדיג הם שתי דוגמאות מצוינות לעניין הזה.

זבולון אורלב: עשו פה טלאים על החוק.

זבולון אורלב: במקום להתאים את החוק לבעיות לקחו את הבעיות וניסו להתאים אותן לחוק.

זבולון אורלב: תבדקו.

זבולון אורלב: אני מציע שתשיבו לנו תשובה האם יש נימוקים עניינים, לא פורמאליים ולא משפטיים לסוגיית אי לקיחה בחשבון של פיצוי על מרכיב הרווח מנטיעת המטע ועד קבלת הפרי.

זבולון אורלב: שנית, האם יש נכונות לקבל החלטות חדשות בנושא הזה.

זבולון אורלב: כמה זמן אתה צריך כדי להשיב על השאלות הללו?

זבולון אורלב: שבוע ימים?

זבולון אורלב: יופי.

זבולון אורלב: אז אנחנו נמתין.

זבולון אורלב: נקיים ישיבה ביום שלישי הבא של ועדת המשנה.

מעוז שהרבני: הנושא שלא קיבלנו עליו תשובה כמה שנים זה הנושא של זיכיון לחציבת חול.

מעוז שהרבני: היה לנו בנצרים מחצבת חול עד יום ההתנתקות.

מעוז שהרבני: אנחנו גרים עכשיו באזור מלא חול ואנחנו רוצים עליו זיכיון.

מעוז שהרבני: כאשר פנינו למינהל בנושא הזה נאמר לנו שצריך לעבור מכרז.

מעוז שהרבני: ביקשתי את הדבר הזה אחרי שהגענו לחלוציות.

יואב מורג: המדינה משקיעה הרבה כספים בהכשרת קרקע.

יואב מורג: לחקלאות אין לנו צורך בכל החול שנמצא שמה.

יואב מורג: בהחלט אפשר לנצל אותו לצרכי בנייה.

יואב מורג: יש פה גם שיתוף פעולה עם משרד התשתיות, הממונה על המכרות, ד"ר יעקב מימרן.

יואב מורג: צריך למצוא את הפתרון הטכני.

יואב מורג: לטעמי צריך לתת להם את הזיכיון.

יואב מורג: צריך תיאום בין הגורמים השונים.

יואב מורג: אנחנו רק מברכים על זה ומנסים לקדם את זה.

יואב מורג: זה מצב שכולם פה יזכו.

יואב מורג: וצריך מכרז.

זבולון אורלב: חוק חובת המכרזים הוא לא שיגעון פרטי של מדינת ישראל.

זבולון אורלב: הוא גם קשור לסחר הבינלאומי.

זבולון אורלב: יש אמנה בינלאומית שעל פיה ישראל מחויבת לא לעשות העדפות בפטור ממכרז בגלל הסחר הבינלאומי.

שלמה בוסקילה: נאמר שישנם דייגים מצפון הרצועה שלא מופיעים ברשימה של הדייגים.

שלמה בוסקילה: אני לא יודע את הסיבה.

שלמה בוסקילה: מדברים פה על 15 דייגים שאף פעם לא היו דייגים.

שלמה בוסקילה: זו קבוצה של תככנים.

שלמה בוסקילה: מנסים פה רמאות.

שלמה בוסקילה: אנחנו כתבנו מכתבים.

שלמה בוסקילה: אנחנו לא יודעים באיזה סטטוס אנחנו עומדים מבחינת הדייגים.

שלמה בוסקילה: אני מדבר בשם כמה שלא נכללים בתוך הקבוצה הזו.

שלמה בוסקילה: עשו פה קבוצה שהם לא דייגים, גם לא חובבניים.

זבולון אורלב: אנחנו נבקש שהוועדה תקבע מי הם אותם דייגים זכאים.

זבולון אורלב: אני לא מסוגל לשפוט.

זבולון אורלב: יש ועדת חקירה.

זבולון אורלב: ראשית, אני חוזר בי מהמילה עבריינים.

זבולון אורלב: המילה הזאת משקפת כעס רב.

זבולון אורלב: אני יודע שאפשר היה לנהל את הדברים אחרת.

זבולון אורלב: זו ממשלה שהיא ממשלת המשך לממשלת הגירוש וזה חלק מהאג'נדה.

זבולון אורלב: דבריי מכוונים גם למקבלי ההחלטות בדרג המדיני.

זבולון אורלב: לא רק לפקידות.

זבולון אורלב: אנחנו קיבלנו היום שתי החלטות.

זבולון אורלב: החלטה אחת לגבי סוגית הדייגים שננסח אותה ונבקש מועדת החקירה.

זבולון אורלב: הסוגיה השנייה של המטעים.

זבולון אורלב: אנחנו מחכים לתשובה עד יום שלישי הבא ועל פי זה נחליט.

זבולון אורלב: והסוגיה השלישית של הכרייה.

זבולון אורלב: אנחנו רשמנו לפנינו זאת.

זבולון אורלב: יהיה ראשית דיווח מנכ"ל משרד ראש הממשלה על ביצוע ויישום המלצות הביניים של ועדת החקירה הממלכתית של גוש קטיף בהשתתפות מנכ"ל משרד ראש הממשלה.

זבולון אורלב: אחר כך נעלה את הנושאים – תביעות פיצויים.

זבולון אורלב: והדבר השלישי הפיצוי עבור הפסד רווח של הפרי במטעים החדשים.

זבולון אורלב: תודה רבה לכם חברים.

זבולון אורלב: הישיבה נעולה.